Na osnovu člana 32. stav 1. tačka 6 i člana 59. stav 1. Zakona o lokalnoj samoupravi („Sl.glasnik RS“, br.129/2007, 83/2014 – dr.zakon, 101/2016 – dr.zakon i 47/2018 i 111/2021 – dr.zakon), člana 1.stav 1. Zakona o zaposlenima u autonomnim pokrajinama i jedinicama lokalne samouprave („Sl.glasnik RS“, br.21/2016, 113/2017, 95/2018, 114/2021, 92/2023, 113/2017 – dr.zakon, 95/2018 – dr.zakon, 86/2019 – dr.zakon, 157/2020 – dr.zakon i 123/2021 – dr. zakon) i člana 40. Statuta Opštine Tutin (“Službeni list Opštine Tutin”, broj 1/2019), Skupština opštine Tutin na sjednici održanoj dana 19.06.2026.godine,  donosi: 

O D L U K U

O IZMENI I DOPUNI ODLUKE O ORGANIZACIJI OPŠTINSKE UPRAVE OPŠTINE TUTIN
Član 1.
U Odluci o organizaciji Opštinske uprave opštine Tutin broj I Broj: 02-1/2024 od 17.10.2024. godine, vrši se izmena i dopuna i to:
U članu 8. stav 1., posle tačke 7. dodaje se se nova tačka koja glasi:

„8. Odjeljenje komunalne milicije“.
Član 2.
Posle člana 15. dodaje se novi član 15a koji glasi:
„ Član 15a

Odjeljenje komunalne milicije obrazuje se za obavljanje poslova koji se odnose na održavanje komunalnog reda i drugog zakonom utvrđenog reda od značaja za komunalnu delatnost, naročito u oblastima, odnosno pitanjima: snabdevanja vodom, odvođenja otpadnih i atmosferskih voda, javne čistoće, prevoza i deponovanja zemlje i ostalog rastresitog materijala, prevoza i deponovanja komunalnog i drugog otpada, ulica, opštinskih i nekategorisanih puteva, saobraćajnih oznaka i signalizacije, parkiranja, prevoza putnika u gradskom i prigradskom, odnosno lokalnom saobraćaju , taksi prevoza, postavljanja privremenih poslovnih objekata, zaštite od buke u životnoj sredini, kontrole radnog vremena subjekata nadzora, održavanja komunalnih objekata, pijaca, grobalja, parkova, zelenih i drugih javnih površina, javne rasvete, stambenih i drugih objekata, u skladu sa zakonom; vršenje kontrole nad primenom zakona i drugih propisa i opštih akata iz oblasti komunalne i drugih delatnosti iz nadležnosti opštine; ostvarivanje nadzora u javnom gradskom, prigradskom i lokalnom saobraćaju, u skladu sa zakonom i propisima opštine; zaštite životne sredine, kulturnih dobara, lokalnih puteva, ulica i drugih javnih objekata od značaja za opštinu; podrške sprovođenju propisa  kojima se obezbeđuje nesmetano odvijanje života u opštini, očuvanje dobara i izvršavanje drugih zadataka iz nadležnosti opštine; vršenje kontrole nad primenom zakona kojim se uređuju državni simboli, osim u odnosu na državne organe, organe teritorijalne autonomije, opštine i imaoce javnih ovlašćenja.
Odeljenje komunalne milicije vrši i druge poslove vezane za pružanje pomići u izvršenjima-asistencije drugim organizacionim jedinicama opštinske uprave, preduzećima, organizacijama, ustanovama i vršiocu komunalne delatnosti, a po zahtevu i sprovođenje njihovih izvršnih odluka; preduzima hitne mere zaštite životne sredine, zaštite ljudi i imovine od elementarnih i drugih nepogoda, zaštite od požara i druge zaštite iz nadležnosti opštine, kad te mere ne mogu  pravovremeno da preduzmu drugi nadležni organi opštine i učestvuje u vršenju spasilačke funkcije i pruža pomoć drugim organima, pravnim i fizičkim licima na otklanjanju posledica elementarnih i drugih nepogoda za koje je ovlašćen da preduzima hitne mere.

Odeljenje komunalne milicije, u skladu sa zakonom vrši nadzor zabrane pušenja u zatvorenom radnom i javnom prostoru i javnom prevozu; održavanje javnog reda i mira u skladu sa zakonom utvđenim delokrugom; kontrolu nad primenom odredbi zakona u izvršavanju nadležnosti opštine u oblasti taksi prevoza; nadzor nad sprovođenjem zabrane prodaje alkoholnih pića u sportskim objektima i na određenoj udaljenosti, za vreme održavanja sportske priredbe; vrši merenje nivoa buke poreklom iz ugostiteljskih objekata i u slučaju prekoraćenja propisanih graničnih vrednosti preduzima  mere propisane zakonom; vrši kontrolu nad sprovođenjem mera lične zaštite od infekcije slučaju epidemije zaraznih bolesti od većeg epidemiološkog značaja; preduzima mere uklanjanja, odnosno premeštanja vozila, kao i postavljanje uređaja kojima se sprečava odvoženje vozila, radi sprečavanja ugrožavanja učesnika u saobraćaju, odnosno omogućavanja odvijanja saobraćaja i vrši druge poslove poverene zakonom „
U okviru Odjeljenja komunalne milicije mogu se obrazovati uže organizacione jedinice u skladu sa zakonom i ovom odlukom.

Odjeljenje komunalne milicije obavlja i druge poslove iz svoje nadležnosti u skladu sa zakonom, i drugim propisima.“
Član 3.
U ostalom dijelu Odluka o organizaciji Opštinske uprave opštine Tutin ostaje nepromenjena.

Član 4.
Ova odluka stupa na snagu osmog dana od dana objavljivanja u „Službenom listu opštine Tutin“.

